SET บ่ายไหล 10 จุด แรงขายบิ๊กแคป กังวลเฟดอัดยาแรงขึ้นดอกเบี้ย
SET ภาคบ่ายไหลต่อ 10 จุด กลับมากังวลทิศทางดอกเบี้ยสหรัฐที่ยังเดินหน้าปรับขึ้นอย่างต่อเนื่อง ทำให้ต่างชาติยังคงขายออกหุ้นไทย จึงทำให้เห็นแรงขายหุ้นใหญ่ออกมา โดยเฉพาะหุ้นพลังงานและสื่อสาร แต่วอลุ่มยังเบาบาง

SET ภาคบ่ายไหลต่อ 10 จุด กลับมากังวลทิศทางดอกเบี้ยสหรัฐที่ยังเดินหน้าปรับขึ้นอย่างต่อเนื่อง ทำให้ต่างชาติยังคงขายออกหุ้นไทย จึงทำให้เห็นแรงขายหุ้นใหญ่ออกมา โดยเฉพาะหุ้นพลังงานและสื่อสาร แต่วอลุ่มยังเบาบาง
22 ก.พ. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 15:23 น. อยู่ที่ 1,657.63 จุด ลดลง 11.33 จุด หรือ 0.68% สูงสุดที่ 1,657.09 จุด ต่ำสุดที่ 1,667.99 จุด มูลค่าการซื้อขาย 40,804.66 ล้านบาท
โดยตลาดหุ้นไทยภาคบ่ายร่วงลงไปแรงกว่า 10 จุด เป็นไปตามทิศทางตลาดต่างประเทศ หลังจากกลับมากังวลทิศทางดอกเบี้ยสหรัฐที่ยังเดินหน้าปรับขึ้นอย่างต่อเนื่อง ทำให้ต่างชาติยังคงขายออกหุ้นไทย จึงทำให้เห็นแรงขายหุ้นขนาดใหญ่ออกมาอย่างต่อเนื่อง ทั้งกลุ่มแบงก์ พลังงาน และ สื่อสาร นำตลาด แต่วอลุ่มโดยรวมยังเบาบาง
ด้าน บล.โกลเบล็ก ระบุว่า ดัชนีพักฐานโดยไม่หลุดแนวรับ 1,660 จุดซึ่งเป็นแนวรับสำคัญ โดยได้แรงหนุนจากข่าวการเลือกตั้งในปีนี้ อย่างไรก็ตามฟันด์โฟลว์ที่ยังไหลออกและเงินบาทที่อ่อนค่าเป็นปัจจัยกดดันต่อดัชนี